祥成 (光緒二年丙子恩科繙譯進士)

祥成（），字瑞峯，成都駐防鑲藍旗滿洲人，光緒二年丙子恩科繙譯進士。

 生平 
 由繙譯生員應同治丁卯並補行壬戌恩科鄉試中式第四名繙譯舉人「同治六年丁卯科帶補壬戌恩科……祥成，滿洲廂藍旗人，繙譯舉人」，《同治重修成都縣志》
 光緒二年丙子恩科，中式繙譯進士，引見以主事用。因銓選無期，呈請降改歸班，以知縣選用
 光緒十七年八月，任博平縣知縣「金熙郴十六年二月回任。段國鈞河南濟源縣人，十六年十月代理。朱慶元江蘇上元縣廕生，十六年十一月署。祥成四川駐防，鑲藍旗人，繙譯進士，十七年八月任。李維諴順天大興縣進士，原籍江蘇，十八年正月任。劉昌祿順天大興縣，二十四年署。王用霖山西榆社縣舉人，二十五年二月任。彭寶銘順天大興縣人，原籍廣東，二十六年二月署。」，[光緒]《博平縣續志》「山東巡撫奴才福潤跪奏爲姻親廻避同府之知縣另行揀員對調，恭摺仰祈聖鑒事。竊查新選觀城縣知縣李維諴，與同府所屬之定陶縣知縣晏振怡締有兒女姻親，例應廻避。經前撫臣張曜奏請以利津縣知縣朱慶元對調，接准部覆，朱慶元任內有疏防及二叅被劫案件，將來展叅到部，均關降調，核與簡缺對調之例不符，所請應毋庸議等因具奏。奉旨：依議，欽此。欽遵咨行到東，當經轉飭另行揀員對調去後。茲據署布政使王作孚、署按察便趙國華會詳稱：查有東昌府屬之博平縣知縣祥成，現年五十歲，係四川成都駐防廂藍旗滿洲人，由繙譯生員應同治丁卯並補行壬戌恩科鄉試中式第四名繙譯舉人，光緒丙子恩科會試中式第二名繙譯進士，引見以主事用。因銓選無期，呈請降改歸班，以知縣選用，選授博平縣知縣，光緒十七年七月二十六日到任，以之調補觀城縣知縣，實堪勝任。所遺博平縣知縣員缺，應請即以應行迴避之孚維諴調補。該員等均係簡缺知縣，互相對調，與例相符。且祥成甫經到任，並無錢糧命盜各項處分等情，詳請註考具奏前來。奴才到任未滿三月，例不加考。惟前在藩司任內，係屬舊轄，仍應出具考語。查部選觀城縣知縣李維諴，待躬謹慎，治事安詳；博平縣知縣祥成，富力強人，甚穩練。今函李維諴廻避，互相調補，均堪勝在，與例亦屬相符。合無仰懇天恩，俯准以博平縣知縣祥成調補觀城縣知縣，所遺博平縣知縣員缺，即以應行廻避之觀城縣知縣李維馘調補。如蒙俞允，該員等均係簡缺知縣，對調簡缺，銜缺和當，毋庸送部引見。至祥成到任未久，任內並無降革留任展叅命盜案件及錢糧未完關降調處分，合併陳明。謹恭摺具奏，伏乞皇上聖鑒訓示。謹奏。奉硃批：吏部議奏。欽此」，《申報》（1891）·Dec.27,1891,Num.6713·光緒十七年十一月十二日京報全錄
 光緒二十年，鄒平縣知縣「祥成，字瑞峯，四川駐防，光緒二十年以繙譯進士署縣事，蒞政端嚴，聽斷明決，縣人議修魁樓侯，度工庇材，人不能欺，士紳咸重之」，[民國]《鄒平縣志》卷十四宦績攷，第34頁。

參考文獻

Category:清朝鄒平縣知縣
Category:清朝博平縣知縣
Category:同治六年丁卯科繙譯舉人
Category:鑲藍旗滿洲人